CELEX: 62016TN0364
Language: da
Date: 2016-07-07 00:00:00
Title: Sag T-364/16: Sag anlagt den 7. juli 2016 — ArcelorMittal Tubular Products Ostrava m.fl. mod Kommissionen

22.8.2016   
            
            
               DA
            
            
               Den Europæiske Unions Tidende
            
            
               C 305/51
            
         Sag anlagt den 7. juli 2016 — ArcelorMittal Tubular Products Ostrava m.fl. mod Kommissionen
   (Sag T-364/16)
   (2016/C 305/69)
   Processprog: engelsk
   
      Parter
   
   
      Sagsøgere: ArcelorMittal Tubular Products Ostrava a.s. (Ostrava Kunčice, Den Tjekkiske Republik) og 12 andre sagsøgere (ved advokat G. Berrisch og solicitor B. Byrne)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Europa-Kommissionens afgørelse, som er vedtaget senest den 6. juni 2016, om at fjerne Hubei Xinyegang Steel Co. Ltd fra listen af selskaber, der er opført under Taric-tillægskode A950, og om i stedet at opføre det under en ny Taric-tillægskode C129, for samtlige de Taric-koder, der er nævnt i artikel 1, stk. 1, i Kommissionens gennemførelsesforordning (EU) 2015/2272 af 7. december 2015 om indførelse af en endelig antidumpingtold og endelig opkrævning af den midlertidige told på importen af visse sømløse rør af jern eller stål med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (EUT 2015 L 332, s. 21), og om derved at nedsætte den antidumpingtold, der finder anvendelse på import af sømløse rør af jern og stål, som fremstilles af Hubei, til 0 %, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et enkelt anbringende om, at den anfægtede afgørelse manglede et retsgrundlag og derfor tilsidesætter artikel 1, stk. 2, og bilaget til Kommissionens gennemførelsesforordning (EU) 2015/2272.
   Europa-Kommissionen støttede den anfægtede afgørelse på Domstolens dom i sagen ArcelorMittal Tubular Products Ostrava a.s. m.fl. mod Hubei Xinyegang Steel Co. Ltd og Rådet for Den Europæiske Union mod Hubei Xinyegang Steel Co. Ltd (forenede sager C-186/14 P og C-193/14 P, EU:C:2016:209), hvorved Domstolen stadfæstede Rettens dom i Hubei Xinyegang Steel Co. Ltd mod Rådet for Den Europæiske Union (T-528/09, EU:T:2014:35), hvorved Retten havde ophævet Rådets forordning (EF) nr. 926/2009 om indførelse af en antidumpingtold på visse sømløse rør af jern eller stål med oprindelse i Folkerepublikken Kina, for så vidt som den indførte en antidumpingtold på varer fremstillet af Hubei Xinyegang Steel Co. Ltd. Efter sagsøgernes opfattelse udvidede Europa-Kommissionen med urette annullationen af Rådets forordning (EF) nr. 926/2009 til at omfatte Kommissionens gennemførelsesforordning (EU) 2015/2272, idet sidstnævnte forordning ikke var genstand for tvisten i de tidligere retssager. Europa-Kommissionen kunne derfor først have vedtaget den anfægtede afgørelse efter, at den havde ophævet forordning (EU) 2015/2272.